ไฟแนนทูเดย์
โดย...นายรัษฎา
8 ธ.ค. 2558

โดย...นายรัษฎา
...นักลงทุน ภาคธุรกิจ ดีใจกันถ้วนหน้าที่รัฐบาลชุดนี้ตื่นตัวเรื่องการผลักดันการลงทุนโครงการโครงสร้างพื้นฐานขนานใหญ่ แต่ทุกคนพูดเสียงเดียวกันว่า ปัจจัยชี้ขาดเรื่องการลงทุนของภาครัฐ ไม่ใช่เพียงแค่คำประกาศ “ปีหน้าจะเป็นปีแห่งการลงทุน” ของ สมคิด จาตุศรีพิทักษ์ รองนายกฯ หรือตัวเลขการลงทุนระดับแสนล้านบาท หรือล้านล้านบาท เพราะนักลงทุนซึมซับคำประกาศ และตัวเลขไปหลายปีแล้ว
...ปัจจัยชี้ขาดจึงอยู่ที่การลงทุนจริง ประมูลจริง ซึ่งต้องระวังอย่างมาก เพราะในขณะที่ อภิศักดิ์ ตันติวรวงศ์ รมว.คลัง บอกว่า ภายในสิ้นปี 2558 ซึ่งเหลืออีกเพียง 20 วันเศษ จะมีการจัดประมูล 6 โครงการแล้วเสร็จ คิดเป็นเงินลงทุน 1.86 แสนล้านบาท
...แต่พอไปเทียบกับคำแถลงของกระทรวงคมนาคม มีเพียงรถไฟทางคู่ ถนนจิระ-ขอนแก่น ที่จะประมูลทางอิเล็กทรอนิกส์วันที่ 8 ธ.ค.นี้ ส่วนอีก 5 โครงการ โดยเฉพาะสนามบินสุวรรณภูมิ เฟส 2 วงเงิน 5.5 หมื่นล้านบาท อยู่ในขั้นตอนประกวดราคา 
...เจอแบบนี้เข้า ภาคเอกชนเลยต้องระวัง ไม่ผลีผลามทำอะไรล้ำหน้า